b"\n_START_ARTICLE_\nPieter Withoos\n_START_SECTION_\nBiografia\n_START_PARAGRAPH_\nPieter era el segon fill dels vuit de Matthias Withoos i Wendelina van Hoorn. Quan el 1672 els francesos amena\xc3\xa7aven en apoderar-se de la ciutat d'Amersfoort, Matthias Withoos es va traslladar amb la seva fam\xc3\xadlia a Hoorn, lloc de naixement de l'esposa Wendelina. _NEWLINE_Pieter, junt amb els seus germans Johannes, Alida, Maria i Frans, va ser alumne del seu pare Matthias, l'estil del qual va seguir en la pintura de flors, plantes, insectes i ocells. Representant aquests temes en forma particularment realista i va utilitzar per damunt de tot la t\xc3\xa8cnica de l'aquarel\xc2\xb7la en pergam\xc3\xad._NEWLINE_Alida i Pieter Withoos, aix\xc3\xad com Johannes Bronkhorst i Herman Hengstenburgh treballaven per a Agnes Block a la seva vil\xc2\xb7la de Vijverhof. Pieter Withoos va dissenyar per a ella vuit plantes, una fulla amb diferents insectes i disset dissenys amb ocells incloent un al costat de Johannes Bronkhorst amb quatre \xc3\xa0necs a l'aigua. Pieter, que va treballar tamb\xc3\xa9 per a altres col\xc2\xb7leccionistes, va realitzar una aquarel\xc2\xb7la que representa un dodo, una au extinta, probablement un model importat de l'illa Reuni\xc3\xb3._NEWLINE_Avui dia les obres de Pieter Withoos es troben en col\xc2\xb7leccions p\xc3\xbabliques i privades. En la biblioteca Artis es conserven quinze aquarel\xc2\xb7les de papallones i arnes. Al Museu Teylers a Haarlem es guarden els seus dibuixos de papallones."